laion/Wikipedia-Exotic huggingface dataset:
הצבעה חשאית

הצבעה חשאית היא הצבעה שבה לא ידועה בחירתו של כל אחד מהמצביעים. חשאיות ההצבעה באה להבטיח כי המצביע בוחר בדעתו האמיתית, ומונעת ניסיונות להשפיע על המצביע באיומים. הצבעה חשאית נערכת בדרך כלל באמצעות הכנסת פתקי הצבעה לקלפי, הנספרים לאחר תום מועד ההצבעה. ישנן גם שיטות הצבעה אחרות, כגון הצבעה ממוחשבת שמשתמשת במחשבים. הצבעה חשאית קיימת עוד מתקופת יוון העתיקה, שבה נערכו הצבעות חשאיות במספר מקרים, כדוגמת אוסטרקיזם. בצרפת סעיף 31 בחוקה של 1795 קבע ש"הבחירות צריכות להתקיים בהצבעה חשאית". כך גם בחוקה של 1848: המצביעים יכלו לכתוב את שם המועמד המועדף עליהם בפתק הצבעה שאותו קיפלו כדי למנוע מאחרים לדעת את הצבעתם. נפוליאון השלישי ניסה לבטל את ההצבעה החשאית במסגרת משאל עם שהתקיים ב-1851 וקבע שעל המצביעים לכתוב "בעד"/"נגד" לצד שמותיהם ברשימות ההצבעה, אולם בעקבות התנגדות עזה לכך ביטל זאת ואיפשר הצבעה חשאית. בבריטניה הצבעה חשאית הייתה אחת משש דרישותיה של תנועת הצ'רטיזם, תנועה לרפורמה פוליטית וחברתית שפעלה בבריטניה באמצע המאה ה-19. הפרלמנט הבריטי סירב לדון בדרישות התנועה, אולם לורד מקאולי מהמפלגה הוויגית בנאומו ב-1842 אף על פי שדחה את שש הדרישות כמכלול, הודה כי הצבעה חשאית היא אחת משתי דרישות שבהן הוא תומך. ההצבעה החשאית הונהגה לבסוף ב-1872, במסגרת חקיקה (Ballot Act 1872) שיזם ראש הממשלה ויליאם גלאדסטון. כיום נהוג בבריטניה שלכל מצביע ולכל פתק הצבעה יש מספור, כך שבאופן תאורטי ההצבעה אינה חשאית, אולם רק בהחלטת בית משפט מיוחד ניתן לחשוף את המצביע. כורי הזהב ביוריקה, ויקטוריה שבאוסטרליה הושפעו מרעיונות תנועת הצ'רטיזם וב-1854 פרצו במרד תוך שהם מאמצים את רעיון ההצבעה החשאית. הצבעה חשאית אומצה לראשונה בטסמניה ב-1856. ב-1856 הוחלט במסגרת חקיקה על הצבעה חשאית בוויקטוריה, וכך גם בדרום אוסטרליה. בארצות הברית רוב המדינות עברו להצבעה חשאית לאחר הבחירות לנשיאות ארצות הברית 1884, אולם קנטקי אימצה את ההצבעה החשאית רק ב-1891. בישראל בהתאם לחוק יסוד: הכנסת, נהוגה הצבעה חשאית בבחירות, הבוחר אינו חייב להצהיר על הצבעתו, ולשום רשות ממלכתית אין רשות לשאול אותו על כך. ההצבעה עצמה נעשית מאחורי פרגוד, ופתק ההצבעה מושם בתוך מעטפה אטומה. פתק או מעטפה שיש עליהם סימן מזהה כלשהו נפסלים ואינם נספרים. הכלל הוא שהצבעות במליאת הכנסת הן גלויות. עם זאת, במספר מקרים נקבע בחוק, או בתקנון הכנסת, כי ההצבעה היא חשאית. כך, קובע חוק יסוד: נשיא המדינה כי "בחירת נשיא המדינה תהיה בהצבעה חשאית בישיבת הכנסת שנועדה לעניין זה בלבד". בחוק יסוד: מבקר המדינה נכללת הוראה דומה לגבי בחירתו של מבקר המדינה. בתקנון הכנסת נקבע כי בחירת נציגי הכנסת לוועדה לבחירת שופטים ולוועדות לבחירת דיינים, קאדים וקאדי מדהב יהיו חשאיות. Constitution du 5 Fructidor An III, Wikisource (בצרפתית) Constitution du 4 novembre 1848, Wikisource (בצרפתית) The six points, chartist ancestors
עמוס בועזסון

עמוס בועזסון (נולד ב-1967) הוא ויולן, מנצח, מעבד ומלחין ישראלי המשמש כוויולן הראשי של התזמורת הסימפונית ירושלים. בועזסון נולד בירושלים ולמד באקדמיה למוזיקה ע"ש רובין אצל פרופ' דוד חן. אחרי המשך לימודים אצל חיים טאוב נסע לארצות הברית ולמד לתואר מוסמך באוניברסיטת אינדיאנה, אצל עתר ארד. בועזסון מופיע ברחבי העולם כסולן וכשותף בהרכבים קאמריים. הוא מרבה לנגן מוזיקה ישראלית, השתתף בפסטיבלי מוזיקה בישראל ומקליט לקול המוסיקה. בשנת 2003 היה נגן ראשון בקבוצת הוויולות בתזמורת הקאמרית הקיבוצית וכן ניגן בסינפונייטה הישראלית באר שבע, בקאמרטה הישראלית ירושלים ובתזמורת הפילהרמונית הישראלית. עמוס בועזסון מנגן מוזיקה מתקופת הבארוק בביצוע אותנטי. עמוס בועזסון השלים לימודי תואר שני בניצוח כתלמידו לניצוח של המאסטרו מנדי רודן בבית הספר למוזיקה ע"ש בוכמן-מהטה שבאוניברסיטת תל אביב. כמו כן השתלם אצל המנצחים יואב תלמי, ג'יזל בן דור ואי-אן שו.  עמוס בועזסון שימש בעבר כמנצח בית בסינפונייטה הישראלית באר שבע ומשנת 2009 ועד שנת 2012 שימש כמנצח ומנהל מוזיקלי של תזמורת "חובבי המוזיקה ירושלים". בועזסון מלמד נגינה בכינור ובויולה ונגינת מוזיקה קאמרית בקונסרבטוריון "הסדנה" בירושלים וב"מוזיקון" במבשרת ציון. בין תלמידיו בונת הכינורות יעל רוזנבלום. עמוס בועזסון עוסק גם בהלחנה. יצירותיו הן: "פסקליה" לתזמורת "גלים" לתזמורת שלישייה לקלרינט, כינור וקונטרבס "אשליות" לכינור ולנבל מחזור שירים לטקסטים יפנים. עמוס בועזסון, באתר Discogs (באנגלית) עמוס בועזסון, באתר "הבמה"
בר פדא

רבי יהודה בר פדא (מוזכר בתלמוד כבר פדא) היה אמורא שחי בדור הראשון לאמוראי ארץ ישראל, חבירו של רבי יוחנן. רבי יהודה בר פדא, המוזכר במדרש כ"יהודה בר פדייה", היה בן אחותו של בר קפרא. הוא היה מראשוני האמוראים, ובתלמוד נזכר שאילפא שהיה זקן יותר מרבי יוחנן דן עמו בהלכה. הרב אהרן הימן, "ר' יהודה בן פדייה", תולדות תנאים ואמוראים, לונדון, תר"ע, חלק ב, עמודים 567-569, באתר היברובוקס תנחומא וארא ה, משלי ו, ו ועוד תלמוד בבלי, מסכת מעילה, דף ד', עמוד ב'. תלמוד בבלי, מסכת בבא קמא, דף י"ג, עמוד ב' ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
Friday (שיר של רבקה בלאק)

Friday הוא הסינגל הראשון של הזמרת האמריקאית רבקה בלאק. השיר נכתב והופק על ידי קלרינס גא'י ופטריק וילסון, השיר מבוצע על ידי רבקה בלאק ופטריק וילסון. השיר יצא ב-10 בפברואר 2011 ואז עלה לראשונה ב-iTunes ב-14 במרץ 2011 על ידי חברת התקליטים ARK Music Factory כסינגל הבכורה של בלאק. קליפ השיר זכה ליותר מ-150 מיליון צפיות ב-YouTube, כאשר 86 אחוזים מן המדרגים סימנו שאינם אוהבים את השיר, בנוסף הועלו לאינטרנט פרודיות רבות של השיר. השיר קיבל ביקורות לועגות רבות, וכונה כ"שיר הכי גרוע". בסוף שנת 2010 סיפר לקוח של ARK Music Factory לבלאק בת השלוש עשרה על חברת התקליטים. אמה של בלאק, גאורגינה, שילמה לחברה 4,000 דולר עבור שיר שביתה תוכל להקליט. בלאק בחרה את השיר Friday ואמרה ש"השירים האחרים מדברים על אהבה של מבוגרים, אני עוד לא חוויותיי את זה. אני מרגישה כאילו זה השיר שמתאים בשבילי". פטריק וילסון, כותב השיר ומבצע אותו עם בלאק מספר "כתבתי את השיר ביום חמישי בלילה, כתבתי הרבה שירים כל הלילה וזו הייתה סוג של התרגשות שכבר יום שישי". גרסת Glee - לשיר יצאה גרסה בעונה השנייה של התוכנית "Glee". גרסת Late Night with Jimmy Fallon - ב-1 באפריל 2011 הוצגה גרסה של Friday בתוכנית "Late Night with Jimmy Fallon" בה השתתפו סטפאן קולברט, ג'ימי פאלון וטיילור היקס. גרסאות נוספות - לשיר יצאו גרסאות נוספות המבוצעות על ידי ניק ג'ונאס, קייטי פרי וג'סטין ביבר. רמיקס לשיר בהשתתפות 3!oh3, ביג פרידיה ודוריאן אלקטרה, לכבוד 10 שנים לשחרור השיר המקורי יצאה לאור ב-10 בפברואר 2021. אתר האינטרנט הרשמי של Friday מידע על היצירה "Friday" באתר מיוזיק בריינז מידע על הסינגל "Friday" באתר מיוזיק בריינז מידע על היצירה "Friday" באתר Discogs סרטון השיר "Friday" באתר יוטיוב קרן מינביץ' ואיתי גל, היום יום שישי: הסיפור על השיר הגרוע ביותר בעולם, באתר ynet, 10 בספטמבר 2021 Lynch, Joseph Brannigan (14 במרץ 2011). "Rebecca Black's 'Friday': The Internet's latest bizarre music video obsession". Entertainment Weekly. נבדק ב-8 בינואר 2022. {{cite journal}}: (עזרה) Moster, Jim (16 בפברואר 2021). "Ten years after 'Friday,' Rebecca Black emerges an icon". The Observer. נבדק ב-8 בינואר 2022. {{cite web}}: (עזרה) מארי אליזבת ויליאם What's behind the "worst music video ever"?, באתר Salon, ‏14 במרץ 2011 סנדרה גונזלס 'Glee' covers Rebecca Black's 'Friday.' Listen to it here... then hate yourself for it., באתר ew, ‏6 במאי 2011 מאט צ'רט Watch Stephen Colbert and Jimmy Fallon Perform Rebecca Black’s ‘Friday’ on Late Night, באתר Gawker, ‏2 באפריל 2011 Nick Jonas Covers Rebecca Black's 'Friday', באתר MTV, ‏21 במרץ 2011 ניק קרבון Partyin' Partyin' Yeah: Katy Perry Covers Rebecca Black's 'Friday', באתר NewsFeed Justin Bieber Sings Rebecca Black's 'Friday,' Britney Spears' 'Baby One More Time' (Video), באתר Hollywood reporter, ‏31 במרץ 2011 Rebecca Black – Friday (Remix) ft Dorian Electra, Big Freedia & 3OH!3 (Official Video), סרטון באתר יוטיוב
שינוי מזג אוויר

שינוי מזג אוויר (Weather modification) הוא תהליך המשנה באופן מקומי מזג אוויר או מתמרן אספקטים סביבתים מסוימים ומטרתו הסופית היא לשנות מזג אוויר מקומי. התהליך המודרני שמשמש בין היתר לזריעת עננים ומניעת סופות הפך עם השנים לעניינן של ממשלות וגופי צבא בעולם כולו. המונח המתייחס לשינוי אקלים, אשר עוסק בהיקף אזורי או עולמי, הוא הנדסת אקלים. התמרון הבולט והמדווח ביותר התרחש באולימפיאדת בייג'ינג (2008). תהליך זריעת עננים הוא תהליך שכיח ברוב המדינות המערביות בעולם. התהליך מעודד משקעים באמצעות זריעת חלקיקים בגובה מסוים. החלקיקים לרוב נוצרים מתרכובת כסף ויוד. יעילות התהליך לא הוכחה וכמו כן נטען שהתהליך בטוח לסביבה. מספר פרויקטים עסקו בכך מסביב לעולם: מבצע פופאי (אנ') של ארצות הברית בווייטנאם, פרויקט קומולוס (אנ') בבריטניה וניסויי ישראל. התהליך מעורר מתנגדים רבים בעולם המכנים את תוצר הזריעה בשם כמטרייל. בהקשר זה ישנו בלבול בין מספר מטרות-זריעת עננים מיועדת להורדת גשם, בעוד שהמונח "כמטרייל" בעיקר מתייחס לשימוש לכאורה בחומרים שמטרתם המשוערת היא להחזיר את קרינת השמש מכדור הארץ והסברים חלופיים אחרים. תעוד לפרויקטים ראשונים למניעת סופות נרשם בשנת 1958 ובין השנים 1962 ל-1983. שני הפרויקטים נערכו על ידי ממשלת ארצות הברית ומטרתם הייתה לווסת את עונת הציקלונים על ידי הטסת מטוסים אל עין הסופה. פרויקטים מאוחרים כללו יצירת שכבת שמן על פני הים. התהליך בחן אידוי. מאוחר יותר, חברת Dyn-O-Mat הציעה פיתוח חדיש. החברה הציעה להזריק את רכיב ה Dyn-O-Gel (מסוגל לספח פי 1,500 ממשקלו) לעין הסופה. יעילותו בספיחת אדי הסופה. השיטה נמדדה ונמצאה כלא יעילה. HAARP (תוכנית מחקר אמריקאית) מדיה וקבצים בנושא שינוי מזג אוויר בוויקישיתוף לינדה שניידר, הפתרון הכוזב למשבר האקלים, באתר הזמן הזה, מאי 2019 שינוי מזג אוויר, באתר אנציקלופדיה בריטניקה (באנגלית) שליטה במזג אוויר, דף שער בספרייה הלאומית |כנס תמרון מזג אוויר |אשרור מסמך כנס בנושא אסור השימוש בטכניקות מסוימות לשנוי מזג אויר תמרון מזג אויר באולימפיאדת בייג'ינג מניעת סופות #2 מניעת סופות #1 מניעת סופות באמצעות שמן #1 מניעת סופות באמצעות שמן #2
מעטפת נגיפית

מעטפת נגיפית היא שכבה ליפידית כפולה, שמקורה בקרום התא המאכסן, המאפיינת נגיפים רבים. בנגיפים המכילים מעטפת זו, היא מהווה את השכבה החיצונית ביותר, כלומר היא מכסה את שכבת חלבוני המבנה, המגנים על החומר הגנטי של הנגיף, הקרויה קפסיד. כמו כן היא מהווה 20-35% ממשקל נגיפים אלה. כאמור, מקורה של המעטפת הנגיפית הוא בקרום התא המאחסן. לפיכך, כ-50-60% מהרכבה תופסים הפוספוליפידים. פרט לפוספוליפידים, מכילה המעטפת הנגיפית גם מולקולות כולסטרול, שאריות חלבוני קרום התא וגליקופרוטאינים נגיפיים ספציפיים לזן המדביק. גליקופרוטאינים אלה משמשים את הנגיף להכרת רצפטורים ייחודיים על פני ממברנת התא המאחסן, שבאמצעות יצירת אינטראקציה ביניהם יאפשרו לנגיף לחדור לתוכו. נוכחות המעטפת הליפידית מעידה בהכרח על הנצת הנגיף מתוך התא המודבק ולא על ליזיס (הרס התא המאחסן על ידי פיצוצו), דבר הגורם לשחרור נגיפים "ערומים" (חסרי מעטפת ליפידית) בוגרים. תכונה מאפיינת נוספת היא הרגישות הגבוהה של נגיפים בעלי המעטפת למגוון רחב של חומרי חיטוי על בסיס: כוהל, חומצות-בסיסים, חומרים מחמצנים וכן טמפרטורות גבוהות. הסיבה לכך היא העמידות הנמוכה יחסית של הקפסיד החלבוני שלהם לתנאי הסביבה. לפיכך, חלק ניכר מהעמידות שלהם תלוי בשלמות המעטפת הנגיפית הפגיעה לשלל חומרים, הנכללים בקטגוריות הנ"ל. נגיפים רבים המכילים מעטפת נגיפית אינם מסוגלים לשרוד פרק זמן ממושך מחוץ למאחסן ומוכרחים להיות מועברים ישירות מפונדקאי לפונדקאי דרך נוזלי הגוף השונים. להלן רשימה חלקית של נגיפים פתוגניים הומאניים המכילים מעטפת נגיפית: Herpesviridae - כל 8 נגיפי ההרפס ההומאניים (HSV-1/2, VZV, EBV, CMV, HHV-6/7, KSHV) Poxviridae -נגיף האבעבועות השחורות. Flaviviridae - נגיפי קדחת מערב הנילוס, קדחת דנגי וצהבת נגיפית מסוג C. Togaviridae - נגיף האדמת, O'nyong-nyong virus. Coronaviridae - נגיפי הסארס והקורונה. Deltavirus - נגיף צהבת נגיפית מסוג D Orthomyxoviridae - נגיפי אינפלואנזה מסוג A,B,C. Paramyxoviridae - נגיפי הפרא-אינפלואנזה מסוג 1,2,3,4 ו-RSV. Rhabdoviridae - נגיף הכלבת. Bunyaviridae - נגיף ההנטה. Filoviridae - נגיפי אבולה ומרבורג. Deltaretrovirus - נגיפי HTLV מסוג 1, 2. Lentivirus - נגיפי HIV מסוג 1,2. Hepadnaviridae - נגיף צהבת נגיפית מסוג B. נגיף David O.White, Frank J. Fenner, Medical Virology fourth edition, 1994. מדיה וקבצים בנושא מעטפת נגיפית בוויקישיתוף , David O.White, Frank J. Fenner, Medical Virology fourth edition, עמוד 14
קרב אמבבו

קרב אמבבו הוא קרב שהתחולל באתיופיה ב-6 ביוני 1882, בין הצבא השוואני תחת המלך סהלה מריאם והצבא הגוג'מי תחת המלך תקלה היימנות. הכוחות נלחמו על השליטה בשטחי האורומו שמדרום לנהר גיב. הכוחות הגוג'מים הובסו. קרב זה הוא אחד משלושת הקרבות (יחד עם צ'לנקו ועדווה) אשר על פי דונלד דונהאם הובילו לעליונות השוואנית באתיופיה. Shinn, p. 67 Donald Donham, "Old Abyssinia and the new Ethiopian empire: themes in social history" in The Southern Marches of Imperial Ethiopia (Oxford: James Currey, 2002), p. 23
97

שנת 97 היא השנה ה-97 במאה ה-1. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 97 ניתן לה בדיעבד. כל התאריכים שלהלן הם לפי הלוח היוליאני. אווריסטוס יורש את קלמנס הראשון בכס האפיפיור קלמנס הראשון, האפיפיור הרביעי. להלן לוח שנה יוליאני. הלוח העברי לפני שנת ד'קי"ט (359), נקבע על פי הראייה, ומכיוון שלא הייתה אז שיטה קבועה - לא מוצג כאן לוח עברי. ילידי 97‎ נפטרים ב-97‎ מדיה וקבצים בנושא 97 בוויקישיתוף
ז'וזף דייס

ז'וזף דייס (בצרפתית: Joseph Deiss; נולד ב-18 בינואר 1948) הוא כלכלן ופוליטיקאי שווייצרי, חבר מפלגת העם הנוצרית דמוקרטית של שווייץ (CVP / PDC), ונשיאה של העצרת הכללית של האו"ם מ-14 בספטמבר 2010 עד 14 בספטמבר 2011. בין השנים 1999–2006 היה דייס חבר מועצת הברית השווייצרית, כשהוא עומד בראש המחלקה הפדרלית לענייני חוץ (1999–2002) ולאחר מכן המחלקה הפדרלית לענייני כלכלה (2003–2006). בשנת 2004 כיהן כנשיא שווייץ. בשנת 2010 נבחר כנשיא העצרת הכללית של האו"ם, במושב ה-65 שלה. מדיה וקבצים בנושא ז'וזף דייס בוויקישיתוף ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
105

שנת 105 היא השנה החמישית במאה ה-2. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 105 ניתן לה בדיעבד. כל התאריכים שלהלן הם לפי הלוח היוליאני. 105 - הנייר מומצא בסין להלן לוח שנה יוליאני. הלוח העברי לפני שנת ד'קי"ט (359), נקבע על פי הראייה, ומכיוון שלא הייתה אז שיטה קבועה - לא מוצג כאן לוח עברי. ילידי 105‎ נפטרים ב-105‎ מדיה וקבצים בנושא 105 בוויקישיתוף
115

שנת 115 היא השנה ה-15 במאה ה-2. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 115 ניתן לה בדיעבד. כל התאריכים שלהלן הם לפי הלוח היוליאני. 115 - סיקסטוס הראשון יורש את אלכסנדר הראשון בכס האפיפיור 115 - תחילתו של מרד התפוצות אלכסנדר הראשון, האפיפיור השישי. להלן לוח שנה יוליאני. הלוח העברי לפני שנת ד'קי"ט (359), נקבע על פי הראייה, ומכיוון שלא הייתה אז שיטה קבועה - לא מוצג כאן לוח עברי. ילידי 115‎ נפטרים ב-115‎ מדיה וקבצים בנושא 115 בוויקישיתוף
קרב צ'לנקו

קרב צ'לנקו התרחש ב-9 בינואר 1887 בין הצבא השאוואני תחת הנגוס מנליק לצבאה של הרר תחת האמיר עבדאללה השני. הצבא ההררי הובס, ולאחר מכן מנליק כבש וסיפח את העיר לאתיופיה. מנליק, בתגובה לשליטה האיטלקית על חלקים מאריתראה ונמל מאסאווה, החל לייבא נשק ותחמושת דרך נמלה של ג'יבוטי שהיה בשליטה צרפתית דאז. בשנת 1886, האמיר עבדאללה מנע הובלה של כלי נשק ותחמושת דרך השטחים שבשליטתו. מנליק רצה שליטה על העיר הרר מזה זמן מה. הטבח של החוקר האיטלקי הרוזן פייטרו פורו באפריל 1886, לכאורה בפקודתו של האמיר, נתן לנגוס תירוץ לכיבושה של הרר . למרות שהצבא של שאווה היה כוח צבאי מנוסה עם רובים מודרניים, מנליק רצה להימנע ממלחמה, ובינואר 1887 הציע לעבדאללה את אותו סוג של אוטונומיה שהמלך אבא ג'יפאר של ג'ימה נהנה ממנה; האמיר סירב להצעה. ביודעו שהוא בנחיתות מספרית, וחייליו נשאו כלי נשק מיושנים ותותחים מעטים, החליט האמיר עבדאללה לתקוף השכם בבוקר של חג המולד האתיופי (9 בינואר), בתקווה למצוא את השוואנים לא מוכנים ושיכורים מאלכוהול. עם זאת, הנגוס מנליק שפחד מהתקפת פתע, שמר את אנשיו על המשמר. בשעה 11:00 חייליו של האמיר פתחו באש, החיילים השוואנים הגיבו במהירות והביסו את חיל הרגלים ההררי עם נפגעים מעטים מצידם. מנליק רדף אחר האמיר שנסוג לתוך הרר, שחומותיה העתיקות לא יכלו להתקפתו. עבדאללה שוב סירב להיכנע, ולאחר מכן נמלט אל המדבר, והשאיר את דודו לשאת ולתת על כניעת העיר. הכיבוש סיים את עצמאותה של הרר, וראס מקונן (אביו של היילה סלאסי) מונה למושל העיר. לעיתים מכונה עבדולאהי. Harold G. Marcus, The Life and Times of Menelik II: Ethiopia 1844-1913, (Lawrenceville: Red Sea Press, 1995), p. 91 ISBN 1-56902-010-8
סיירוס פריש

סיירוס פריש (בהולנדית: Cyrus Frisch;‏ נולד ב-22 בספטמבר 1969) הוא במאי קולנוע ומחזאי הולנדי אוונגרדי. זכה לכינוי "סיירוס הגדול". פריש, יליד אמסטרדם, סיים את האקדמיה ההולנדית לקולנוע, והיה מועמד בשנת 1992 לפרס חרולש,[דרוש מקור] אחד הפרסים היוקרתיים ביותר בהולנד. סרטו העלילתי הראשון היה "סלח לי" ("Forgive me"). הסרט הביע ביקורת חריפה על תרבות הריאליטי והוצג בפסטיבל הסרטים הבינלאומי ברוטרדם (2001). פריש עצמו מגלם את הדמות הראשית בסרט. זהו סרט שטני ללא כל מחסום מוסרי, המנסה להיות מרגש ככל האפשר. השחקנים בסרט הם מנודים אמיתיים עקב פיגור שכלי. פריש ידוע גם ביצירת סרט העלילה הראשון שצולם רק באמצעות טלפון נייד - "למה אף אחד לא אמר לי שזה יהיה כל כך רע באפגניסטן". הסרט הוצג בפסטיבלי קולנוע רבים, כגון פסטיבל הסרטים הבינלאומי (2007), רוטרדם (2007), פסטיבל הסרטים טרייבקה (2007), פסטיבל הסרטים הבינלאומי של סן פרנסיסקו, פזארו (2007) ועוד. על פי המגזין ההולנדי Trouw, פריש מוקיע את הטירוף של הסרט הזה כיום בחברה המערבית באותה דרך שרומן פולנסקי עשה בשנות ה-60 של המאה ה-20 עם "הדחייה". העיתון הבריטי גארדיאן כתב ב-4 בפברואר 2007 כי פריש הוא סלבריטי היודע להתמודד עם נושאים קשים. בשנת 2009 סיים פריש את סרטו Dazzle, אותו התחיל לצלם 15 שנים קודם לכן עם השחקנים ג'ורג' ורבאן ורוטגר האוור. פריש ידוע גם כמחזאי. הידועים במחזות שכתב הם Gharb ו-"מחזה קצר, נפץ חדים". המחזות הוצגו בשפות שונות בהולנד, צרפת, אוסטריה ואנגליה בשנת 2004. סיירוס פריש, במסד הנתונים הקולנועיים IMDb (באנגלית) סיירוס פריש, באתר AllMovie (באנגלית) סיירוס פריש, במסד הנתונים הקולנועיים KinoPoisk (ברוסית)
סרט ספורט

סרט ספורט (או דרמת ספורט) הוא ז'אנר קולנועי העוסק בפעילות ספורטיבית, כמו משחקי כדורגל, כדורסל, או בייסבול; באירוע תחרותי, כקרב אגרוף, מרוץ מכוניות וכדומה; או בספורטאי כגון מתאגרף, נהג מרוץ או גולש. סרטי ספורט הופקו מאז עידן הסרט האילם, למשל הסרט "The Champion" משנת 1915 בכיכובו של צ'ארלי צ'פלין. הסרטים בז'אנר זה יכולים לנוע בין דרמה (למשל: "השור הזועם") לבין קומדיה פרועה (למשל: "נוצות הסוס", הידוע לעיתים גם כ"האחים מרקס באוניברסיטה"). דרמת הספורט מתארת, לעיתים תכופות, ביוגרפיות של גיבורי ספורט, ספורטאים בודדים או קבוצות, לעיתים בדיוניים לחלוטין, אך לעיתים - המבוססים על ספורטאים אמיתיים ועל אירועים שהתרחשו במציאות. הנרטיב הקלאסי של סרטי ספורט מתמקד בניצחונו של אדם (או של קבוצה) אשר למרות הקשיים וכנגד כל הסיכויים - מתעלה על עצמו וזוכה במקום הראשון בתחרות בעלת חשיבות. בין הקשיים שהגיבור-הספורטאי עלול להיתקל בהם: אפליה גזעית, פציעות, התמכרויות לסמים וכדומה. עלילת הסרט תתאר את האימונים של הגיבור (או הקבוצה) ואת מסלול עלייתו (או נפילתו), ורגע השיא של הסרט יהיה לקראת סיום קיומו של האירוע הספורטיבי, כאשר תוצאות האירוע הספורטיבי משליכות על הקונפליקט הדרמטי המרכזי שבסרט, וניצחון ספורטיבי משמעותו ניצחון הגיבור בעימות הזה (למשל: ניצחון על התמכרות, ניצחון במשולש אהבה רומנטי וכדומה). גולף: "מהומה במועדון", (1980) איגרוף: "רוקי" (1976), "מיליון דולר בייבי" (2004), "פייטר" (2010),"קריד" (2015) אמנות לחימה: "קראטה קיד" (1984) כדור בסיס: "גאוות היאנקים" (1942), "הטוב מכולם" (1984), "ליגה משלהן" (1992) כדורסל: "זאב צעיר" (1985), "מלך הסלים" (1988), "ספייס ג'אם" (1996) כדורת: "חתולות הרעם" (1998) מרוץ מכוניות: "מכוניות" (2006) מדיה וקבצים בנושא סרט ספורט בוויקישיתוף Didinger, Ray; Macnow, Glen; Hackman, Gene (2009). The Ultimate Book of Sports Movies: Featuring the 100 Greatest Sports Films of All Time. Running Press. pp. 10–11. ISBN 0762435488.{{cite book}}: תחזוקה - ציטוט: multiple names: authors list (link)
בינגו

בינגו הוא משחק מזל המשוחק בקבוצה, שלרוב כוללת עשרות או מאות אנשים. לכל שחקן יש כרטיס המחולק למשבצות שבכל אחת מהן ערך - לרוב מספר. הכרוז מקריא ערכים שהוא מגריל וכל שחקן ששומע ערך שמופיע על הכרטיס שלו מסמן את הערך הזה. השחקן הראשון שבכרטיס שלו מסומנת שורה רצופה של ערכים, מכריז "בינגו" והכרוז בודק את כרטיסו כדי לוודא שהוא לא טעה. אם אין טעות, אותו שחקן מנצח. רוב כרטיסי הבינגו עשויים מקרטון או נייר חד פעמי ומכילים 25 ריבועים המסודרים בחמש עמודות אנכיות וחמש שורות אופקיות. לרוב משחקים עם 75 מספרים כשהאותיות B, I, N, G, O מופיעות מעל כל טור. פעמים רבות מסמנים את הריבוע המרכזי כ"חינם", משמעות הדבר שהוא מייצר שורה בעזרת סימון של 4 מספרים בלבד. המילה בינגו, בהתייחסה ללוטו קיימת כבר משנת 1776. אולם ייתכן ומקור המשחק באיטלקי במשחק "Il Giuoco del Lotto d'Italia" משנת 1530. עד המאה ה-18 המשחק האיטלקי התפשט לצרפת וחדר לתחום עולם המבוגרים ולמשחקי קלפים ואסימונים. וכן, נוספה לו קריאת המספרים. במאה ה-19, נעשה שימוש נרחב בבינגו בגרמניה למטרות חינוכיות, והוא שימש ככלי ללימוד שמות בעלי חיים ושינון מספרי לוח הכפל. על פי גרסה מוכרת, מקור השם "בינגו" הוא בשיבוש קריאת הניצחון 'בינו', על שם גרגר השעועית שהיה 'סוגר' חמישייה, שכן על פי אותה גרסה, ממציא המשחק היה ממציא משחקים בשם אדווין לווה, אמריקני שנולד לרב אורתודוקסי בפולין, אשר ב-1929, כשהיה בן 19, ראה חבורת אנשים משחקת את המשחק על גבי כרטיסיות קרטון תוצרת בית, והחליט לייצר גרסה תעשייתית ומעוצבת של המשחק. מדיה וקבצים בנושא בינגו בוויקישיתוף מאמר על בינגו באתר BBC בינגו, באתר אנציקלופדיה בריטניקה (באנגלית) Ricardo SOca, Bingo, La Palabra del Dia, ‏6-6-2024
גנבת רכב

גנבת רכב היא עבירת רכוש שבה נגנב כלי רכב ממונע. בישראל המטרות הנפוצות לגנבת רכב הן[דרוש מקור]: לצורך הגעה ממקום למקום, או לשם ביצוע עבירה אחרת שלאחריה הרכב יינטש, בדרך כלל בתוך שעות אחדות. עבירה זו אינה נחשבת "גנבה" לעניין חוק העונשין ומשטרת ישראל מגדירה אותה שַׁבּלָ"ר - שימוש ברכב ללא רשות הבעלים. לפירוק ומכירה כחלקי חילוף. לצורך שימוש בכלי הרכב בזהות מזויפת. בשנת 2021 נפתחו בישראל 13,720 תיקי פשיעה עבריינית בגין "גניבה - שימוש רכב ללא רשות". בישראל העונש על גנבת רכב הוא שבע שנים על פי סעיף 413ב בחוק העונשין הקובע: ”הגונב רכב, דינו – מאסר שבע שנים. הנוטל רכב ללא רשות מבעליו, והוא מעבירו למקום אחר או לאדם אחר בנסיבות המצביעות על כוונה שלא להחזירו לבעליו, אף אם עשה כל אחד מאלה על-ידי אחר, דינו – כדין גונב רכב.” שימוש באימובילייזר מקטין גנבות רכב. עו"ד יוסף ויצמן, רכב חברה נגנב, מי אשם?, באתר כיכר השבת, 7 באפריל 2015 דניאל שמיל, "אתה רואה בטיקטוק רכב גנוב למכירה, ומה שעולה כאן 100 אלף שקל שווה שם 15 אלף", באתר TheMarker‏, 5 בינואר 2024 מיכל אביב, גניבת רכב: מה העונש על עבירה פלילית של פריצה לרכב?, באתר דין – עורכי דין ומידע משפטי בישראל. ‏23 במאי 2016 משטרת ישראל, השנתון הסטטיסטי, 2021 Jan C. van Ours, Ben Vollaard, The Engine Immobiliser: A Non‐starter for Car Thieves. The Economic Journal, Volume 126, Issue 593, June 2016, Pages 1264–1291 ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
אצבע מורה

אצבע מורה היא האצבע השנייה בכף יד של אדם. היא ממוקמת בין האגודל לאמה. האצבע המורה היא בדרך כלל האצבע הרגישה, המיומנת והזריזה ביותר בכף היד. עם זאת, היא לא הארוכה ביותר - היא קצרה מהאמה (האצבע השלישית), ועשויה להיות קצרה או ארוכה יותר מהקמיצה (האצבע הרביעית), להרחבה ראו יחס אצבעות. משמעות השם "אצבע מורה" (וגם של השם באנגלית "Index finger" שמקורו במונח הלטיני "indicate"), מעיד על תפקיד משמעותי של האצבע - להצביע על פרט, להורות עליו. הצבעה נוצרת כאשר היד והאצבע המורה מושטות קדימה, כלפי חוץ, כדי לסמן דבר מה. לתנוחות ותנועות שונות של האצבע המורה עשויות להיות משמעויות נוספות. למשל, זרוע המקופלת במרפק בעוד האצבע המורה מושטת כלפי מעלה, מייצגת בקשה לקבלת רשות דיבור (למשל בכיתת תלמידים); אצבע מורה מתוחה הניצבת במאונך מייצגת לרוב את המספר 1; אצבע המופנית כלפי מעלה ונדה מצד לצד עשויה לייצג "לא" במעין מחוות תוכחה. משמעותה גדולה גם בשפות הסימנים, למשל בשפת הסימנים האמריקאית, כאשר האצבע המורה מופנית כלפי מעלה בעוד האגודל והקמיצה נוגעים זה בזה בקצותיהם, משמעותה האות d. בספורט אצבע מורה המופנית למעלה בקרב שחקני קבוצת ספורט, משמעותה "ניצחון" (מעין אמירה "אנחנו מספר אחת!"). תנועת האצבע המורה עשויה להוות גם תנועת רמיזה - הפניית הזרוע כלפי פנים, אל גוף הדובר, תוך תנועות קיפול חוזרות של האצבע, כדי לרמוז לאדם אחר להתקרב אליו; תנועה זו נחשבת מעליבה בתרבויות מסוימות. גם הפניית האצבע ישירות כלפי האדם האחר והצבעה עליו עשויה להיחשב גסות רוח. דרך מנומסת יותר להצבעה על אדם עשויה להיות הפניית כל כף היד הפתוחה כלפיו (כאילו היא מחזיקה מגש); מחווה זו משמשת גם להצגת אדם באירועים רשמיים או בתוכניות טלוויזיה, מלווה במשפט כגון "הרשו לי להציג בפניכם את מר/גברת X...". מדיה וקבצים בנושא אצבע מורה בוויקישיתוף אצבע מורה ארוכה קשורה לסיכון מופחת ללקות בסרטן הערמונית, באתר cancerhelp
תבות

תָבּות (בגעז: ታቦት) הוא העתק-הדמיה של לוח עשרת הדיברות או של ארון הברית, המשמש בעבודת הקודש של הכנסייה האורתודוקסית האתיופית (המונח צלת, ጽላት מתייחס רק להעתק של עשרת הדיברות, אולם השימוש בו שוב אינו שגור). המילה "תבות" נשאלה מהמילה העברית "תיבה" והגיעה לשימוש בגעז דרך הארמית. התבות הוא לוח רבוע, בדרך כלל באורך וברוחב של כ-15 ס"מ, עשוי אלבסטר או שיש, או מעץ שיטה. הלוח נשמר באזור המקודש בכנסייה, בתיבה מעוטרת, ואינו גלוי לעין הציבור, למעט במספר אירועים מיוחדים, בהם תהלוכת הטמקת במהלכה הוא נעטף בבד ונישא על ראשו של איש דת נוצרי, או ביום חגו של הקדוש המגן של הכנסייה האתיופיות. טמקת חג ההתגלות הכנסייה האורתודוקסית האתיופית מדיה וקבצים בנושא תבות בוויקישיתוף ערך זה הוא קצרמר בנושא דת ובנושא אתיופיה. אתם מוזמנים לתרום לוויקיפדיה ולהרחיב אותו.